На основу Програма подршке за спровођење пољопривредне политике и политике руралног развоја за општину Сента у 2022. години ("Службени лист општине Сента”, бр. 13/2022) и члана 14. став 1. Правилника о реализацији Програма подршке за спровођење пољопривредне политике и политике руралног развоја за општину Сента у 2022. години („Службени лист општине Сента”, бр. 14/2022), а на основу предлога Комисије за спровођење мера подршке руралном развоју у општини Сента, председник општине Сента je дана 31.10.2022. године донео

**О Д Л У К У**

**О РАСПИСИВАЊУ ЈАВНОГ ПОЗИВА ЗА ДОДЕЛУ БЕСПОВРАТНИХ СРЕДСТАВА РЕГИСТРОВАНИМ ПОЉОПРИВРЕДНИМ ПРОИЗВОЂАЧИМА – НОСИОЦИМА КОМЕРЦИЈАЛНИХ ПОРОДИЧНИХ ПОЉОПРИВРЕДНИХ ГАЗДИНСТАВА**

**и расписује**

**ЈАВНИ ПОЗИВ**

**ЗА ДОДЕЛУ БЕСПОВРАТНИХ СРЕДСТАВА РЕГИСТРОВАНИМ ПОЉОПРИВРЕДНИМ ПРОИЗВОЂАЧИМА – НОСИОЦИМА КОМЕРЦИЈАЛНИХ ПОРОДИЧНИХ ПОЉОПРИВРЕДНИХ ГАЗДИНСТАВА ЗА СУФИНАНСИРАЊЕ ЗАКУПА ПИЈАЧНОГ ПРОСТОРА**

 **СА ТЕРИТОРИЈЕ ОПШТИНЕ СЕНТА У 2022. ГОДИНИ**

**I ЦИЉ ДОДЕЛЕ БЕСПОВРАТНИХ СРЕДСТАВА**

Основни циљ доделе бесповратних средстава је пружање подршке регистрованим пољопривредним произвођачима – носиоцима комерцијалних породичних пољопривредних газдинстава у виду суфинансирања закупа пијачног простора.

**II ОПРЕДЕЉЕНА СРЕДСТВА**

Средства су обезбеђена Одлуком о буџету општине Сента за 2022. годину („Службени лист општине Сента”, број 31/2021 и 8/2022) у износу од **850.000,00** динара, програм 0101 Пољопривреда и рурални развој, активност 0002 Мере подршке руралном развоју, функција 421, економска класификација 454000 Субвенције приватним предузећима.

Укупно опредељена подстицајна средства за ову меру износе 850.000,00 динара. Интензитет помоћи износи 100% од укупних торшкова, а највише до 15.000,00 динара са пдв-ом по кориснику.

**III КОРИСНИЦИ БЕСПОВРАТНИХ СРЕДСТАВА**

Право на подршку у виду суфинансирања закупа пијачног простора имају пољопривредни произвођачи који испуњавају следеће критеријуме:

1. да су уписани у регистар пољопривредних газдинстава;
2. да се налазе у активном статусу;
3. да имају пребивалиште на територији општине Сента;
4. да имају потврду надлежног општинског органа о измиреним доспелим обавезама на име локалних јавних прихода.

Регистровани пољопривредни произвођачи за коришћење средстава по овој мери морају да:

1. имају закључен уговор о закупу пијачног простора са Јавним комуналним стамбеним предузећем и
2. имају рачун о измиреним обавезама закупа пијачног простора за 2021. годину.

**IV ОГРАНИЧЕЊЕ ПРАВА НА КОРИШЋЕЊЕ БЕСПОВРАТНИХ СРЕДСТАВА**

Чланови Комисије за спровођење мера подршке руралном развоју немају право на коришћење бесповратних средстава.

Подношење пријаве у оквиру ове мере, искључује право подношења пријава у оквиру других јавних позива расписаних на основу Правилника о реализацији Програма подршке за спровођење пољопривредне политике и политике руралног развоја за општину Сента у 2022. години („Службени лист општине Сента”, бр. 14/2022).

**V ПОДНОШЕЊЕ ПРИЈАВЕ ЗА ДОДЕЛУ БЕСПОВРАТНИХ СРЕДСТАВА И ПОТРЕБНИ ДОКАЗИ**

Заинтересовани пољопривредни произвођачи формулар пријаве за доделу бесповратних средстава (Прилог 5), могу преузети са званичног сајта општине Сента [www.zenta-senta.co.rs](http://www.zenta-senta.co.rs) или сваког радног дана у пријемној канцеларији Општинске управе општине Сента и у просторијама месних заједница.

Заинтересовани пољопривредни произвођачи уз пријаву за доделу бесповратних средстава (Прилог 5) подносе следеће доказе:

1. Оригинал потврду о активном статусу пољопривредног газдинства издату од стране Управе за трезор (не старија од 6 месеци);
2. Фотокопију важеће личне карте односно очитану важећу личну карту подносиоца пријаве;
3. Оригинал потврду надлежног општинског органа о измиреним доспелим обавезама на име локалних јавних прихода;
4. Фотокопија уговора о закупу пијачног простора за 2022. годину са Јавним комуналим стамбеним предузећем;
5. Оригинал рачун, фискални исечак или други веродостојни финансијски документ који се односи на трошкове закупа пијачног простора за 2022. годину;
6. Оригинал извод из регистра пољопривредних газдинстава – подаци о пољопривредном газдинству са подацима о броју чланова пољопривредног газдинства и о броју наменског рачуна пољопривредног газдинства (не старији од 6 месеци) и
7. Оригинал извод из регистра пољопривредних газдинстава – структура биљне производње са подацима о површини расположивог земљишта за пољопривредно газдинство (не старији од 6 месеци).

**VI БОДОВАЊЕ И РАНГИРАЊЕ ПОДНОСИЛАЦА ПРИЈАВЕ**

Подносици пријаве, пољопривредни произвођачи који су поднели пријаву за доделу бесповратних средстава за суфинансирање закупа пијачног простора бодују се и рангирају на следећи начин:

|  |  |  |
| --- | --- | --- |
| Редни број | Тип критеријума за избор | Бодови |
| 1 | Број чланова пољопривредног газдинства 3 или већи од 3 | 2 |
| 2 | Пољопривредни произвођач старости до 30 година | 4 |
| 3 | Пољопривредни произвођач старости од 31 до 40 година | 2 |
| 4 |  Пољопривредни произвођач који осигурава пољопривредно земљиште до 5 ha | 4 |
| 5 |  Пољопривредни произвођач који обрађује до 2 ha пољопривредног земљишта | 3 |
| 6 | Пољопривредни произвођач који обрађује од 2 до 5 ha пољопривредног земљишта | 2 |
| 7 | Пољопривредни произвођач лице женског пола | 2 |

Уколико 2 или више подносилаца пријава имају једнак број бодова, предност има подносилац који у тренутку подношења пријаве располаже са мањом површином пољопривредног земљишта.

Уколико 2 или више подносилаца пријава имају једнак број бодова и у тренутку подношења пријаве располажу са једнаком површином пољопривредног земљишта, предност има подносилац који је раније поднео пријаву.

**VII ПОСТУПАК ДОДЕЛЕ БЕСПОВРАТНИХ СРЕДСТАВА**

По истеку рока за подношење пријава, Комисија за спровођење мера подршке руралном развоју отвара пристигле пријаве, проверава да ли су потпуне и благовремене, проверава исправност и веродостојност приложених докумената по свакој појединачној пријави.

Након административне провере, Комисија за спровођење мера подршке руралном развоју вршиће оцену пристиглих пријава, те дати предлог председнику општине Сента за доношење Одлуке о додели бесповратних средстава.

Председник општине на предлог Комисије за спровођење мера подршке руралном развоју доноси Одлуку о додели бесповратних средстава најкасније у року од 15 дана од дана истека рока за подношење пријава на јавни позив.

Општина Сента закључује уговор о додели бесповратних средстава са сваким појединачним корисником бесповратних средстава, најкасније до 10. децембра текуће године.

Исплата додељених бесповратних средстава вршиће се на основу закљученог уговора између Општине Сента и сваког појединачног корисника бесповратних средстава, који обавезно треба да садржи број текућег рачуна појединачног корисника.

**VIII** **РОК ЗА ПОДНОШЕЊЕ ПРИЈАВА**

Рок за подношење пријаве на јавни позив са потребном пратећом документацијом је 15 дана од дана објављивања јавног позива у Службеном листу општине Сента тј. најкасније до 15. новембра 2022. године до 24 часа.

Непотпуне и неблаговремене пријаве Комисија неће узети у разматрање.

Попуњену пријаву за доделу бесповратних средстава (Прилог 5) са потребним доказима заинтересовани пољопривредни произвођачи подносе Комисији за спровођење мера подршке руралном развоју, а која се предаје у пријемној канцеларији Општинске управе општине Сента, Главни трг бр. 1, сваког радног дана од 8.00 до 14.00 часова или се упућују путем поште на наведену адресу, са назнаком: „Пријава - суфинансирањe премије осигурања усева, плодова, вишегодишњих засада или расадника“, до истека рока за подношење пријава.

Овај Конкурс ће се објавити у „Службеном листу општине Сента“, на огласној табли Општинске управе општине Сента, у просторијама месних заједница, као и на званичном сајту општине Сента [www.zenta-senta.co.rs](http://www.zenta-senta.co.rs).

**Република Србија**

**Аутономна покрајина Војводина**

**Општина Сента Председник општине Сента**

**Председник општине Рудолф Цегледи, дипл.инг.грађ. с. р.**

**Број: 320-31/2022-II**

**Дана: 31. октобра 2022. године**

**Сента**

**Прилог 5**

**ОПШТИНА СЕНТА**

**ГЛАВНИ ТРГ 1**

**24400 СЕНТА**

**ПРИЈАВА**

**ЗА ДОДЕЛУ БЕСПОВРАТНИХ СРЕДСТАВА ЗА СУФИНАНСИРАЊЕ**

 **ЗАКУПА ПИЈАЧНОГ ПРОСТОРА**

|  |
| --- |
| **I ОСНОВНИ ПОДАЦИ О ПОДНОСИОЦУ ПРИЈАВЕ** |
| Име и презиме |  |
| Адреса пребивалишта |  |
| Контакт телефон |  |
| e-mail адреса |  |

|  |
| --- |
| **II ПОДАЦИ О ПОЉОПРИВРЕДНОМ ГАЗДИНСТВУ** |
| Број регистрованог пољопривредног газдинства  |  |
| Назив банке и број наменског рачуна пољопривредног газдинства |  |
| Број чланова пољопривредног газдинства |  |
| Површина пољопривредног земљишта у ha са којим располаже пољопривредно газдинство |  |

|  |
| --- |
| **III ПОДАЦИ О ПРЕДМЕТУ ПРИЈАВЕ** |
| Намена средстава | 1. Закуп пијачног простора
 |
| Износ који се потражује од општине Сента у динарима*(максимално 15.000,00 динара* *са пдв-ом)* |  |

**Подносилац пријаве уз пријаву доставља следеће доказе**:

1**) Оригинал потврду о активном статусу пољопривредног газдинства издату од** стране Управе за трезор (не старија од 6 месеци);

2) Фотокопију важеће личне карте односно очитану важећу личну карту подносиоца пријаве;

3) Оригинал потврду надлежног општинског органа о измиреним доспелим обавезама на име локалних јавних прихода;

4) Фотокопија уговора о закупу пијачног простора за 2022. годину са Јавним комуналим стамбеним предузећем;

5) Оригинал рачун, фискални исечак или други веродостојни финансијски документ који се односи на трошкове закупа пијачног простора за 2022. годину;

6) Оригинал извод из регистра пољопривредних газдинстава – подаци о пољопривредном газдинству са подацима о броју чланова пољопривредног газдинства и о броју наменског рачуна пољопривредног газдинства (не старији од 6 месеци) и

7) Оригинал извод из регистра пољопривредних газдинстава – структура биљне производње са подацима о површини расположивог земљишта за пољопривредно газдинство (не старији од 6 месеци).

Општина Сента задржава право да од подносиоца Пријаве, према потреби, затражи додатну документацију и информације.

Место и датум: \_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Потпис подносиоца пријаве